Kennis ontsluit jou wêreld
Leer bly lekker of jy gereed maak vir skool, reeds op die skoolbanke sit of dink oor jou toekoms. Ons nooi jou saam op 'n reis na kennis. Voorskools, op skool of na skool, hier vind jy leerhulp, nuttige skakels en toepassings wat ondersteuning, raad of rigting bied ... alles wat leer lekker maak! Kom gesels saam en vertel ons wat werk vir jou!
Voorskools – Kweek 'n liefde vir leer
Neem die voortou en help jou kind om speel-speel lief te raak vir leer. Hier vind jy inspirasie vir jou voorskoolse kind se leer- en leesontwikkeling. oulike toeps, webtuistes, werkboekies en werkkaarte nommerpas vir jou kind Dit is die era van tablette, slimfone en sosiale media. Span gerus dié handige tegnologie in - daar is volop nuttige en praktiese idees, speletjies en bystand vir ouers van voorskoolse kinders.
Op skool – Skitter op skool
Hier kry jy inligting oor interessante selfhelpkursusse, kompetisies en slypskole, skakels na vraestelle en notas wat jou kan help skitter op skool. Vind eksterne skakels na hulpmiddels en toeps. Die inligting is in vyf afdelings verdeel vir laerskool en hoërskool – met handige slagwoorde dat jy vinnig kan vind wat jy nodig het. Klik hier … en kom gesels saam oor wat maak leer lekker en vertel ons as jy iets nuttig vind wat ons kan byvoeg!
Na skool – Jou pad is oop
Hier kry jy inligting oor watter instellings nog in Afrikaans klas gee, ongeag die studierigting, waar jy Afrikaans as vak kan neem en waar om aan te klop as jy 'n beurs of studielening nodig het. Ons verskaf ook 'n lys van instellings in die buiteland waar Afrikaanse taal- en of letterkunde en kultuur as vak aangebied word en hulp met jou CV of werksaansoek.
Moedertaalonderrig – 'n Sleutel tot sukses
Waarom is moedertaalonderrig jou sleutel tot sukses? Kry hier al die nuutste inligting, lees interessante, navorsing, hoor wat kenners, kinders en bekendes sê en kry antwoorde op die vrae wat jy het.
il jy iemand beïndruk met foutlose spelling en keurige Afrikaans of wil jy net uitvind of jy 'n woord reg gebruik of wat daardie interessante uitdrukking beteken?